"Dipaakanyo di akaretsa tlhaloso ya bosenyi jwa tirisodikgoka le melao ya tlaleletso e e akaretsang bosenyi jwa ntwa mo Molaong wa Roma o o amogetsweng ke Kokoano ya Ditlhopha tsa Mebuso (kwa Kampala, Uganda ka 11 Seetebosigo 2010).Go tlhomamisiwa ga dipaakanyo tseno tsa Molao wa Roma ke Aforika Borwa go supa maitlamo a puso a go lwantsha bosenyi jo bo tseneletseng kgatlhanong le batho mmogo le bosenyi jwa tirisodikgoka jo bo dirwang mo teng gongwe kwa ntle ga naga ya rona."